Diari Oficial de la Generalitat Valenciana


Sumari del DOGV 7143, del 31-10-2013 (2013/10970)

ORDE 88/2013, de 25 d'octubre, de la Conselleria d'Educació, Cultura i Esport, per la qual es convoca un concurs per a la concessió d'ajudes per a la creació de guions de llargmetratges cinematogràfics.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7143

Data del DOGV
:   31-10-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/10001


Data del document
:   25-10-2013

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 88/2013, de 25 d'octubre, de la Conselleria d'Educació, Cultura i Esport, per la qual es convoca un concurs per a la concessió d'ajudes per a la creació de guions de llargmetratges cinematogràfics. [2013/10795]  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, modificat per la Llei Orgànica 1/2006, de 10 d'abril, establix, en l'article 49.1.4, la competència exclusiva de la Generalitat en matèria de cultura. El Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, assigna, a la Conselleria d'Educació, Cultura i Esport, les competències en matèria de promoció cultural. Així mateix, de conformitat amb el que preveu l'article 18 del Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, correspon a la Secretaria Autonòmica de Cultura i Esport les funcions que li atribuïx l'article 68 de la Llei del Consell en matèria de proposta i execució de la política cultural relativa a les arts plàstiques i escèniques, així com la gestió de les ajudes en matèria cultural.  
A fi d'ampliar les àrees d'actuació i suport al sector audiovisual valencià, la Conselleria d'Educació, Cultura i Esport considera necessari estimular l'escriptura de guions de llargmetratges cinematogràfics per mitjà de la concessió d'ajudes econòmiques que incentiven esta activitat. Per tot això, fent ús de les facultats que em conferix article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, i atenent el que disposa la Llei 38/2003, de 17 de novembre, General de Subvencions, i el seu reglament de desplegament aprovat pel Reial Decret 887/2006, de 21 de juliol,   
  
  
ORDENE  
  
Primer  
Convocar un concurs per a la concessió d'ajudes per a la creació de guions de llargmetratges cinematogràfics, i aprovar les bases i els annexos pels quals es regiran estes ajudes.  
  
Segon  
L'import global màxim d'estes ajudes és de 10.000 euros, que s'abonaran amb càrrec al capítol IV, gastos corrents, línia T6424000 del Programa 453.40, Arts Plàstiques i Escèniques, del pressupost de la Conselleria d'Educació, Cultura i Esport per a 2013.   
  
  
DISPOSICIÓ ADDICIONAL  
  
Única  
Esta convocatòria d'ajudes no necessita ser notificada a la Comissió Europea per no reunir tots els requisits de l'article 107.1 del Tractat de Funcionament de la Unió Europea, atés que estes s'acullen al règim de minimis i pel seu import no suposen un falsejament de la competència que afecte els intercanvis comercials entre estats membres. Esta orde no podrà aplicar-se a les empreses que operen en els sectors determinats en el punt 1 de l'article 1 del Reglament 1998/2006, de la Comissió, de 15 de desembre de 2006. L'ajuda total sota este concepte de minimis, concedida a qualsevol empresa, no podrà excedir 200.000 euros en un període de tres exercicis fiscals. El centre gestor haurà d'haver comprovat que no se supera el límit mencionat en l'apartat anterior.  
  
  
DISPOSICIONS FINALS  
  
Primera  
Es delega en la directora general de Cultura la facultat de concedir estes ajudes i de dictar les resolucions necessàries per a l'execució de la present orde.  
Segona  
Esta orde produirà efectes a partir de l'endemà de ser publicada en el Diari Oficial de la Comunitat Valenciana.   
  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la publicació de la present orde.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini dos mesos comptats a partir de l'endemà de la publicació de la present orde.  
  
València, 25 d'octubre de 2013  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX I  
Bases per a l'adjudicació d'ajudes a la creació de guions   
de llargmetratges cinematogràfics  
  
1. Objecte i característiques   
1.1. Estes ajudes tenen per objecte recolzar la realització de guions de llargmetratges cinematogràfics per a l'any 2013. Es concediran un màxim de dos ajudes de 5.000 euros cada una per a llargmetratges de ficció, animació i documentals, a guionistes amb residència administrativa a la Comunitat Valenciana que desitgen realitzar el treball de creació del guió d'un llargmetratge cinematogràfic. Els guions presentats hauran de ser originals i no estar basats en obres preexistents. No es podrà concedir més d'una ajuda per solicitant.   
1.2. Una de les ajudes, com a mínim, es reservarà per a guionistes novells, entenent-se per novells aquells guionistes que no tinguen més d'una obra audiovisual de llarga duració (llargmetratges, sèries, películes per a televisió, etc. de més de 60 minuts de duració) en què hagen participat en el guió. En tot cas, per a poder accedir a les ajudes serà condició indispensable aconseguir la puntuació mínima de 15 punts.   
  
  
2. Consideració d'ajuda de minimis  
Les ajudes concedides per mitjà d'esta orde estan acollides al règim de minimis establit en el Reglament (CE) número 1998/2006, de 15 de desembre de 2006, de la Comissió (DOUE L 379, 28.12.2006), relatiu a l'aplicació de l'article 107 del Tractat a les ajudes de minimis.  
  
En cap cas estes ajudes podran superar l'import màxim total per beneficiari de 200.000 euros durant un període de tres exercicis fiscals, ni individualment ni com a resultat de l'acumulació amb altres ajudes de minimis concedides al mateix beneficiari, de conformitat amb el que establix el Reglament (CE) número 1998/2006, de la Comissió.  
Sense perjuí d'allò que s'ha exposat, serà possible l'acumulació d'un altre tipus d'ajudes per a la mateixa acció subvencionada, excepte si esta acumulació conduïx a una intensitat de l'ajuda superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió.  
Als efectes de control de les ajudes concedides a l'empara del Reglament de minimis, la Conselleria d'Educació, Cultura i Esport mantindrà un registre detallat d'esta i de totes les altres subvencions que s'acullen a la regla de minimis.  
  
3. Solicituds  
3.1. El termini de presentació de les solicituds serà de set dies naturals a partir de l'endemà de ser publicada esta orde en el Diari Oficial de la Comunitat Valenciana.  
3.2. Les solicituds es formalitzaran segons el model de l'annex II de solicitud d'ajudes, i haurà d'acompanyar-se de:  
a) Un exemplar dels documents següents:  
- Declaració de les subvencions, ajudes, ingressos o recursos solicitats, percebuts o concedits i pendents de percepció per altres administracions o institucions públiques i privades per a la mateixa finalitat, justificant-ne documentalment la quantia (annex 2).  
- Declaració responsable de no concórrer en cap de les prohibicions per a obtindre la condició de beneficiari especificades en el punt 2 de l'article 13 de la Llei 38/2003, de 17 de novembre, General de Subvencions (annex 2).  
- Declaració d'ajudes de minimis (annex 2).  
b) Un exemplar dels documents següents:  
- Currículum del solicitant.  
- Declaració de l'autor en què especifica que el projecte de guió és original i no esta basat en cap obra preexistent.  
- Declaració del nombre d'obres audiovisuals de llarga duració (llargmetratges, sèries, películes per a televisió, etc.) realitzades i basades en guions de l'autor solicitant de l'ajuda. Es farà constar el títol de la producció, l'empresa productora i l'any de producció.  
c) Quatre sobres tancats anònims separats de la resta de documents en què només ha de figurar el títol del projecte. Ni en l'exterior del sobre ni en el contingut ha de figurar cap referència al guionista. En cas d'existir alguna referència el projecte quedarà exclòs de la convocatòria. En cada sobre s'inclourà:  
- Memòria explicativa del projecte d'escriptura, amb una sinopsi argumental detallada.  
- Mostra del treball per al qual se solicita l'ajuda, que consistirà en un tractament del guió amb una extensió entre 20 i 40 folis, i el desenrotllament equivalent a cinc minuts del guió definitiu. Haurà de presentar-se en castellà o valencià.  
- Qualsevol altra dada o document relacionat amb el projecte objecte de la solicitud, que els interessats consideren convenient aportar.  
  
3.3. Tota la documentació requerida junt amb la solicitud es presentarà en la Conselleria d'Educació, Cultura i Esport, a València, o bé per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En cas de presentar la documentació en un registre diferent del de la Conselleria d'Educació, Cultura i Esport, es podrà comunicar a la Direcció General de Cultura la remissió de la solicitud per mitjà de fax, al número 908 599 719, o telegrama, a efectes organitzatius.  
Així mateix, la solicitud podrà presentar-se per via telemàtica a través de la seu electrònica de la Generalitat, PROP. En este cas, la solicitud s'omplirà amb l'aplicació informàtica establida a este efecte i el solicitant haurà de disposar de firma electrònica d'entitats o de ciutadà emesa per l'Autoritat de Certificació de la Comunitat Valenciana (ACCV) , o DNI electrònic.  
La tramitació telemàtica pot realitzar-se a través del PROP, en la RUL següent:  
  
Els documents complementaris a la solicitud poden ser aportats de forma telemàtica. En este cas només s'acceptaran en format pdf i hauran d'estar firmats per mitjà de la plataforma de firma en línia de l'ACCV .  
3.4. Si la solicitud no inclou totes les dades exigides o falta alguna documentació especificada en el punt a de la base 3.2.a i b, s'instarà l'interessat perquè en el termini de deu dies esmene estos defectes, amb l'advertència que en cas de no fer-ho es considerarà que desistix de la seua petició, segons disposa l'article 71.1 de la Llei 30/1992, de 26 de novembre, prèvia resolució que haurà de ser dictada en els termes que preveu l'article 42 de l'esmentada llei. La documentació de tipus no administrativa prevista en la base 3.2.c haurà de presentar-se inexcusablement fins l'últim dia de termini per a presentar solicituds, i en cas de no fer-ho es considerarà que desistix de la seua petició.  
  
4. Avaluació dels projectes i resolució de les solicituds  
4.1. Per a l'avaluació dels projectes presentats pels solicitants, es constituirà una comissió avaluadora de la qual formaran part:  
- Presidència: subdirector/a general d'Arts Plàstiques i Escèniques o persona en qui delegue.  
- Vicepresidència: el/la cap del Servici de Coordinació d'Entitats Culturals i Ajudes.  
- Vocals: dos persones a proposta de la Direcció General de CulturArts Generalitat.   
- Secretari/ària: un/a tècnic/a adscrit a la Direcció General de Cultura.  
4.2. Els criteris que es tindran en compte per a la valoració dels projectes presentats seran:  
- Originalitat (fins a un màxim de 5 punts).  
- Interés temàtic (fins a un màxim de 5 punts).  
- Interés argumental (fins a un màxim de 5 punts).  
- Adequació dels nivells de llenguatge a l'estil de la narració i domini dels recursos expressius (fins a un màxim de 10 punts).  
4.3. Vist l'informe de la comissió avaluadora, l'òrgan instructor formularà una proposta de resolució provisional, que serà exposada en la pàgina web de la Conselleria d'Educació, Cultura i Esport. L'òrgan instructor elevarà una proposta de resolució definitiva a la directora general de Cultura, la qual resoldrà, per delegació, l'adjudicació de les ajudes. Esta resolució haurà de ser dictada i publicada en el Diari Oficial de la Comunitat Valenciana en el termini màxim de sis mesos a partir de la data de publicació de la convocatòria. En cas que la convocatòria no siga resolta en el termini establit anteriorment, es consideraran desestimades totes les solicituds. La resolució d'adjudicació de les ajudes serà publicada en el Diari Oficial de la Comunitat Valenciana d'acord amb l'article 18 de la Llei General de Subvencions.  
  
4.4. La Conselleria d'Educació, Cultura i Esport comprovarà en tots els beneficiaris la certificació positiva d'estar al corrent de les seues obligacions tributàries i davant de la Seguretat Social, en la forma establida en l'article 14.1.e de la Llei General de Subvencions i regulada en l'article 22 del Reial Decret 887/2006, de 21 de juliol, pel qual s'aprova el Reglament de la Llei General de Subvencions. Els solicitants d'estes ajudes, pel fet de solicitar l'ajuda, autoritzen l'esmentada Conselleria a solicitar la certificació d'estar al corrent de les seues obligacions tributàries i davant de la Seguretat Social, així com a solicitar l'acreditació del document nacional d'identitat i el certificat d'empadronament en els casos que ho considere convenient. El solicitant podrà denegar expressament el consentiment, i haurà d'aportar llavors la certificació en el termes previstos en el Reial Decret 887/2006.  
  
4.5. El Servici de Coordinació d'Entitats Culturals i Ajudes és l'òrgan competent per a l'ordenació i instrucció del procediment de concessió de les ajudes.  
4.6. Els beneficiaris d'estes ajudes seran els solicitants que obtinguen la màxima puntuació. En tot cas, per a poder ser beneficiari d'estes subvencions és imprescindible obtindre un mínim de 15 punts. En cas de renúncia per part d'algun dels beneficiaris, l'ajuda s'adjudicarà al següent projecte amb major valoració, sempre que aconseguisca la valoració mínima de 15 punts.   
4.7. El contingut d'informació falsa o que no es corresponga amb la realitat en la solicitud suposarà la desestimació automàtica i la no-valoració per part de la comissió, o, si és el cas, podrà produir-se la revocació de la subvenció concedida.   
4.8. De conformitat amb l'article 22.4 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, la presentació de la solicitud de subvenció comporta l'autorització del solicitant perquè la Conselleria puga obtindre de manera directa l'acreditació de les circumstàncies previstes en els articles 18 i 19 del mateix decret a través de certificats telemàtics.  
  
5. Obligacions dels beneficiaris   
Seran obligacions dels beneficiaris:  
5.1. Els beneficiaris hauran de complir fins al 20 de novembre de 2013, les obligacions següents: presentar un tractament d'un mínim de 60 folis del projecte subvencionat.  
5.2. Els beneficiaris hauran de complir fins al 20 de novembre de 2013, les obligacions que, amb caràcter general, establix l'article 14 de la Llei 38/2003, de 17 de novembre, General de Subvencions.  
5.3. Sotmetre's a les actuacions de control financer que corresponen a la Intervenció General, en relació amb les ajudes concedides, i a la resta d'obligacions previstes en l'article 47 i la resta d'articles vigents del text refós de la Llei d'Hisenda Pública de la Generalitat Valenciana.  
  
5.4. Fer constar, en cas de realització de la película, el patrocini per a la realització del guió de la Generalitat, segons el logotip que es facilitarà en la Conselleria d'Educació, Cultura i Esport.  
5.5. Declaració actualitzada sobre subvencions solicitades, percebudes o concedides i pendents de percepció per altres administracions o institucions públiques o privades per a la mateixa finalitat.  
5.6. Reintegrar l'import de l'ajuda, una vegada cobrada, en els supòsits previstos en l'article 37 de la Llei 38/2003, General de Subvencions, a més de l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament.  
5.7. És aplicable el règim sancionador establit en el títol IV de la Llei 38/2003, General de Subvencions.   
5.8. Pel fet de presentar-se a estes ajudes, els seus beneficiaris autoritzen la Generalitat per a realitzar amb els guions subvencionats accions de promoció a través de sessions de presentació d'estos, disposició dels guions en la pàgina web de la Generalitat o qualsevol altra activitat que la Generalitat considere necessària per a la seua difusió i promoció. Els autors tenen l'obligació de participar en les accions que organitze la Generalitat per a la promoció dels guions, com ara la Roda de Guions, E-Guions o qualsevol altra activitat.  
  
  
6. Justificació i pagament de les ajudes  
El pagament d'estes ajudes es realitzarà amb la justificació prèvia per part dels beneficiaris del compliment de les obligacions establides en el punt 5 d'este annex. A partir d'eixa data el crèdit quedarà anulat, i es perdrà el dret a cobrar l'ajuda concedida.   
  
7. Incompatibilitats. Supòsits exclosos  
El gaudi d'estes ajudes és incompatible amb el simultani de qualsevol altra. Si és el cas, s'aplicarà el que disposa l'article 47.9.d del Text Refós de la Llei d'Hisenda Pública de la Generalitat Valenciana, i l'article 37 de la Llei General de Subvencions.